ട്രാഫിക് പോലീസുകാരന്റെ സ്കൂട്ടര് കവര്ന്നു കണ്ണൂര്: ട്രാഫിക് ഡ്യൂട്ടിയിലുണ്ടായിരുന്ന പോലീസുകാരന്റെ സ്കൂട്ടറുമായി രണ്ടുപേര് കടന്നുകളഞ്ഞു. ബുധനാഴ്ച ഉച്ചയ്ക്ക് കണ്ണൂര് നഗരത്തിലായിരുന്നു സംഭവം. കണ്ണൂര് കെഎസ്ആര്ടിസി സ്റ്റാന്ഡിന് സമീപം ട്രാഫിക് ഡ്യൂട്ടിയിലേര്പ്പെട്ട മുരളിയുടെ സ്കൂട്ടറാണ് മോഷണം പോയത്.മുരളി റോഡരികില് സ്കൂട്ടര് നിര്ത്തിയിട്ട ശേഷം ട്രാഫിക് നിയന്ത്രിക്കുകയായിരുന്നു. പിന്നീട്, ഡ്യൂട്ടികഴിഞ്ഞ് സ്കൂട്ടറെടുക്കാനായി നോക്കിയപ്പോഴാണ് മോഷണവിവരം അറിയുന്നത്. സ്കൂട്ടറുമായി കടന്നുകളഞ്ഞ രണ്ടുപേര് കണ്ണപുരത്തുള്ള ഒരു മൊബൈല് ഷോപ്പില്നിന്ന് ഫോണും മോഷ്ടിച്ചു. പ്രതികളുടെ സിസിടിവി ദൃശ്യം പോലീസിനു ലഭിച്ചിട്ടുണ്ട്. മുരളിയുടെ പരാതിയില് കണ്ണൂര് ടൗണ് പോലീസ് കേസെടുത്ത് അന്വേഷണം നടത്തിവരികയാണ്.